Printre statele non-UE cu o comunitate semnificativă de cetățeni care trăiesc în România se mai află Siria (cu peste 4.800 de cetățeni în România), Israel (2.800), Irak (2.700), SUA (2.000), Ucraina (1900), Serbia (1.900) sau Tunisia (1.800). Și pentru 2017, la fel ca în anii trecuți, guvernul a stabilit un contingent de 5.500 de lucrători străini nou-admiși pe piața muncii din România, aceasta fiind limita maximă a cetățenilor din state non-UE care pot veni să lucreze în companiile locale în fiecare an.